CELEX: 62011CA0419
Language: lt
Date: 2013-03-14 00:00:00
Title: Byla C-419/11: 2013 m. kovo 14 d. Teisingumo Teismo (pirmoji kolegija) sprendimas byloje ( Městský soud v Praze (Čekijos Respublika) prašymas priimti prejudicinį sprendimą) Česká spořitelna, a.s. prieš Gerald Feichter (Reglamentas Nr. 44/2001 — Jurisdikcija ir teismo sprendimų civilinėse ir komercinėse bylose pripažinimas ir vykdymas — 5 straipsnio 1 dalies a punktas ir 15 straipsnio 1 dalis — Sąvokos „bylos dėl sutarties“ ir „vartotojo sudaryta sutartis“ — Paprastasis vekselis — Laidavimas — Kredito sutarties garantija)

18.5.2013   
            
            
               LT
            
            
               Europos Sąjungos oficialusis leidinys
            
            
               C 141/6
            
         2013 m. kovo 14 d. Teisingumo Teismo (pirmoji kolegija) sprendimas byloje (Městský soud v Praze (Čekijos Respublika) prašymas priimti prejudicinį sprendimą) Česká spořitelna, a.s. prieš Gerald Feichter
   
   (Byla C-419/11) (1)
   
   (Reglamentas Nr. 44/2001 - Jurisdikcija ir teismo sprendimų civilinėse ir komercinėse bylose pripažinimas ir vykdymas - 5 straipsnio 1 dalies a punktas ir 15 straipsnio 1 dalis - Sąvokos „bylos dėl sutarties“ ir „vartotojo sudaryta sutartis“ - Paprastasis vekselis - Laidavimas - Kredito sutarties garantija)
   2013/C 141/08
   Proceso kalba: čekų
   
      Prašymą priimti prejudicinį sprendimą pateikęs teismas
   
   
      Městský soud v Praze
   
   
      Šalys pagrindinėje byloje
   
   
      Ieškovė: Česká spořitelna, a.s.
   
   
      Atsakovas: Gerald Feichter
   
      Dalykas
   
   Prašymas priimti prejudicinį sprendimą — Městský soud v Praze — 2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 12, p. 1; 2004 m. specialusis leidimas lietuvių k., 19 sk., 4 t., p. 42) 5 straipsnio 1 dalies a punkto ir 15 straipsnio 1 dalies aiškinimas — Sąvokos „bylos dėl sutarties“ ir „vartotojo sudaryta sutartis“ — Teismas, turintis jurisdikciją nagrinėti bylą, susijusią su bendrovės vadovo, pasirašiusio kaip laiduotojas ant neužpildyto paprastojo vekselio, tos bendrovės išduoto banko naudai užtikrinti kredito sutarties įvykdymą, vekseline prievole — Prievolės įvykdymo vietos nustatymas, kai paprastajame vekselyje iš pradžių nėra nurodyta mokėjimo vieta.
   
      Rezoliucinė dalis
   
   
               1.
            
            
               2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo 15 straipsnio 1 dalis turi būti aiškinama taip, kad fizinis asmuo, kurį su tam tikra bendrove sieja glaudūs profesiniai ryšiai, pavyzdžiui, tai, kad jis yra jos direktorius arba turi didžiąją jos akcinio kapitalo dalį, negali būti pripažintas vartotoju, kaip tai suprantama pagal tą nuostatą, kai jis laiduoja pagal paprastąjį vekselį, išduotą siekiant užtikrinti prievolių, tenkančių šiai bendrovei pagal kredito sutartį, įvykdymą. Todėl ši nuostata netaikoma siekiant nustatyti teismą, turintį jurisdikciją nagrinėti ieškinį, kuriuo vienoje valstybėje narėje įsteigtas paprastojo vekselio gavėjas kitoje valstybėje narėje nuolat gyvenančiam vekselio davėjo laiduotojui pareiškia reikalavimus, kylančius iš šio vekselio, neišsamaus pasirašymo dieną ir vėliau užpildyto vekselio gavėjo.
            
         
               2.
            
            
               Reglamento Nr. 44/2001 5 straipsnio 1 dalies a punktas taikomas siekiant nustatyti teismą, turintį jurisdikciją nagrinėti ieškinį, kuriuo vienoje valstybėje narėje įsteigtas paprastojo vekselio gavėjas kitoje valstybėje narėje nuolat gyvenančiam vekselio davėjo laiduotojui pareiškia reikalavimus, kylančius iš šio vekselio, neišsamaus pasirašymo dieną ir vėliau užpildyto vekselio gavėjo.
            
         
      (1)  OL C 311, 2011 10 22.